[{"text_idx": "#000000", "text": "Rhybudd sefydlogrwydd gwaharddiad ysmygu carchardai"}, {"text_idx": "#000001", "text": "Gall wahardd ysmygu mewn carchardai ar draws Cymru a Lloegr eu gwneud yn fwy ansefydlog, yn o\u0302l Cymdeithas Llywodraethwyr Carchardai (CLLC)."}, {"text_idx": "#000002", "text": "Mae gweinidogion yn bwriadu gwneud y carchardai cyntaf yn rhai di-fwg y flwyddyn nesaf, tra bod carchar preifat y Parc yn ne Cymru wedi dweud y byddan nhw'n gweithredu polisi di-fwg erbyn diwedd mis Ionawr nesaf."}, {"text_idx": "#000004", "text": "Dywedodd y Weinyddiaeth Gyfiawnder mai diogelwch oedd y brif flaenoriaeth."}, {"text_idx": "#000005", "text": "Mae Llywodraeth y DU yn bwriadu gwneud pob un o'r 136 o garchardai yng Nghymru a Lloegr yn ddi-fwg i leihau peryglon iechyd - ar hyn o bryd mae'n cael ei ganiata\u0301u mewn celloedd ac iardiau ymarfer corff."}, {"text_idx": "#000006", "text": "Daw'r penderfyniad wedi cyfres o heriau cyfreithiol gan swyddogion carchardai a charcharorion sydd ddim yn ysmygu sydd wedi cwyno am effaith mwg pobl eraill."}, {"text_idx": "#000007", "text": "Mae disgwyl i Garchar y Parc ym Mhen-y-bont, sy'n cael ei reoli gan gwmni preifat G4S, wahardd ysmygu'r flwyddyn nesaf. Mae disgwyl i garchardai eraill yng Nghymru a de orllewin Lloegr wneud yr un peth hefyd."}, {"text_idx": "#000008", "text": "Disgrifiad o\u2019r llun, Mae Andrea Albutt wedi rhybuddio am y peryglon o wahardd ysmygu"}, {"text_idx": "#000009", "text": "Yn siarad ar ran CLLC, dywedodd Mrs Albutt bod y gymdeithas wedi cytuno gyda'r gwaharddiad, ond bod angen gwneud hynny yn raddol i osgoi aflonyddwch, gan fod tua 80% o garcharorion yn ysmygu."}, {"text_idx": "#000010", "text": "Dywedodd y gall atal ysmygu achosi \"problemau sefydlogrwydd\", oherwydd ei fod yn achosi perygl o droi tybaco yn eitem anghyfreithlon all gael ei defnyddio fel \"arian\" mewn carchardai."}, {"text_idx": "#000011", "text": "Mae Joe Simpson, ysgrifennydd cynorthwyol i'r CLLC, wedi cymharu ysmygu mewn carchardai i effaith ysmygu ar staff tafarndai cyn y gwaharddiad ar ysmygu yno."}, {"text_idx": "#000013", "text": "Dywedodd llefarydd ar ran y Weinyddiaeth Amddiffyn: \"Rydyn ni'n parhau i ystyried sut i leihau ysmygu ar draws carchardai ond diogelwch carchardai fydd ein prif flaenoriaeth bob tro.\""}, {"text_idx": "#000014", "text": "Carchar i wahardd ysmyguCyhoeddwyd20 Gorffennaf 2015"}, {"text_idx": "#000021", "text": "Gareth Hughes: O wleidyddiaeth i arlunio"}]